ยกเลิกศิลปินแห่งชาติ ประพฤติเสื่อมได้
กฤษฎีกาแก้กฎกระทรวงมีผลแล้ว กำหนดคุณสมบัติที่ต้องมี 7 ประการนายอิทธิพล คุณปลื้ม รมว.วัฒนธรรม (วธ.) เปิดเผยว่า การประชุมคณะรัฐมนตรี (ครม.) มีมติเห็นชอบร่างกฎกระทรวงกำหนดสาขา คุณสมบัติ หลักเกณฑ์และวิธีการคัดเลือกและประโยชน์ตอบแทนของศิลปินแห่งชาติ (ฉบับที่) ตามที่ วธ. เสนอ หลังจากคณะกรรมการวัฒนธรรมแห่งชาติเสนอให้มีการแก้ไขเพิ่มเติมกฎหมายและระเบียบเพื่อให้มีการถอดถอนศิลปินแห่งชาติ รวมทั้งผู้ทรงคุณวุฒิด้านวัฒนธรรม และบุคคลที่มีผลงานดีเด่นทางวัฒนธรรม ที่มีความประพฤติปฏิบัติไม่เหมาะสม ไม่เป็นตัวอย่างอันดี โดยส่งให้คณะกรรมการกฤษฎีกาพิจารณาร่างกฎกระทรวงดังกล่าวแล้ว ซึ่งได้ให้มีการแก้ไขคุณสมบัติของศิลปินแห่งชาติ และกำหนดให้มีการยกเลิกการยกย่องเชิดชูเกียรติศิลปินแห่งชาติได้เมื่อปรากฏว่ามีพฤติกรรมเสื่อมเสีย หรือต้องคำพิพากษาถึงที่สุดให้จำคุกได้รมว.วัฒนธรรม กล่าวอีกว่า การแก้ไขเพิ่มเติมกฎกระทรวงกำหนดสาขา คุณสมบัติ หลักเกณฑ์และวิธีการคัดเลือกและประโยชน์ตอบแทนของศิลปินแห่งชาติ พ.ศ.2555 โดยให้ยกเลิกความในข้อ 5 แห่งกฎกระทรวงฉบับเดิมและให้ใช้ความต่อไปนี้แทน ข้อ 5 ศิลปินแห่งชาติต้องมีคุณสมบัติดังต่อไปนี้ 1.มีสัญชาติไทย 2.มีชีวิตอยู่ในวันประกาศยกย่องเชิดชูเกียรติ 3. เป็นผู้มีคุณธรรม 4.เป็นผู้สร้างสรรค์ 5.เป็นผู้ผดุง ถ่ายทอด เผยแพร่หรือเป็นต้นแบบศิลปะในสาขาที่ได้รับการประกาศยกย่องเชิดชูเกียรติ 6.เป็นผู้ทุ่มเท อุทิศตนเพื่องานศิลปะ 7.ไม่มีความประพฤติเสื่อมเสีย 8.ไม่เคยต้องคำพิพากษาถึงที่สุดให้จำคุก เว้นแต่ในความผิดอันได้กระทำโดยประมาทหรือความผิดลหุโทษนอกจากนี้ ให้ยกเลิกความในข้อ 10 และให้ใช้ความต่อไปนี้แทน ข้อ 10 ในกรณีที่กรมส่งเสริมวัฒนธรรมตรวจสอบคุณสมบัติ ถ้าเห็นว่าถูกต้องและครบถ้วน ให้เสนอผลการตรวจสอบ เพื่อพิจารณาประกาศยกย่องเชิดชูเกียรติเป็นศิลปินแห่งชาติ เมื่อได้ประกาศยกย่องเชิดชูเกียรติผู้ใดเป็นศิลปินแห่งชาติแล้ว หากปรากฏว่าศิลปินแห่งชาติผู้นั้นมีความประพฤติเสื่อมเสีย หรือต้องคำพิพากษาถึงที่สุดให้จำคุก เว้นแต่ในความผิดอันได้กระทำโดยประมาทหรือความผิดลหุโทษ คณะกรรมการโดยมติด้วยคะแนนเสียงอย่างน้อยสองในสามของจำนวนกรรมการทั้งหมด อาจยกเลิกการยกย่องเชิดชูเกียรติศิลปินแห่งชาติได้ และให้งดการจ่ายประโยชน์ตอบแทนตั้งแต่วันที่คณะกรรมการมีมติ นายอิทธิพลกล่าว.
หลังจากคณะกรรมการวัฒนธรรมแห่งชาติเสนอให้มีการแก้ไขเพิ่มเติมกฎหมายและระเบียบเพื่อให้มีการถอดถอนศิลปินแห่งชาติ
ศิลปินแห่งชาติ,ถอดถอนศิลปินแห่งชาติ,กระทรวงวัฒนธรรม,คุณสมบัติศิลปินแห่งชาติ,อิทธิพล คุณปลื้ม,รมว.วัฒนธรรม,ข่าววันนี้,การศึกษา